وزارت آیوش
آیورویدک ، یونانی اور ہومیوپیتھی دوا بنانے والی رجسٹرڈ کمپنیاں
نئی دہلی:26؍جولائی2022:
آیوش کے مرکزی وزیر جناب سربا نند سونووال نے آج راجیہ سبھا میں ایک سوال کے تحریری جواب میں یہ معلومات دی ہے کہ آیوش کی وزارت کی سالانہ اعدادوشمار اشاعت ’’آیوش اِن انڈیا-2020‘‘، کے مطابق آیورویدک، یونانی اور ہومیوپیتھک لائسنس والی فارمیسیوں کی کل تعداد اس طرح ہے:
|
|
نمبر شمار
|
|
آیوش دواؤں کے سسٹم کا نام
|
|
یکم اپریل 2020ء تک آیورویدک ، یونانی اور ہومیوپیتھک لائسنس شدہ فارمیسیوںکی کل تعداد
|
||
|
آیورویدک
|
|
6998
|
||
|
یونانی
|
|
576
|
||
|
ہومیوپیتھک
|
|
340
|
|
کل
|
|
7914
آیوش کی وزارت نے مینوفیکچرنگ کمپنیوں کو فروغ دینے اور دواؤں کی آیوش تکنیک کو مقبول بنانے کے لئے کئی قدم اٹھائے ہیں:
لائسنسنگ عمل کو آسان بنانا: اس وزارت نے گزٹ نوٹیفکیشن نمبر جی ایس آر 716ای بتاریخ یکم اکتوبر 2021ء کو جاری کرکے اے ایس یو دواؤں کے لائسنس کے عمل سے متعلق دوا ضابطہ 1945 میں ترمیم کی ہے۔ یہ ترمیم غیر ضروری بوجھ اور کاروبار میں آسانی لانے کے تناظر میں کی گئی ہے۔آن لائن e-aushadhi.gov.inportal.پورٹل کے توسط سے آیوروید، سِدھ اور یونانی دواؤں کی تیاری کے لئے لائسنس کے عمل کو تیز، کاغذ سے مبرا اور زیادہ شفاف بنایاگیا ہے۔ اے ایس یو دواؤں کا لائسنس ہمیشہ کے لئے بنا دیا گیا ہے۔یعنی ایک بار کی رجسٹریشن فیس کے ساتھ مینوفیکچرنگ کا لائسنس تا عمر قانونی رہے گا اور اس کے بعد مزید کوئی جدید کاری یا تبدیلی کی فیس نہیں دینی ہوگی۔ اے ایس یو دواؤں کی تیاری کے لئے لائسنس دینے میں زیادہ سے زیادہ وقت تین مہینے سے گھٹاکر دو ماہ کردیا گیا ہے۔
آیوروید دواؤں کی مینوفیکچرنگ کو حمایت دینے کے لئے اسکیمیں: 2021-2021ء تک قومی آیوش مشن کے تحت دیگر خدمات کے علاوہ ریاستی سرکاروں کو اے ایس یو فنڈ اینڈ ایچ فارمیسیوں کو مضبوط کرنے کے لئے امدادی رقم بھی فراہم کی گئی۔موجودہ وقت میں آیوش دواؤں میں کوالٹی کے لئے 2021ء سے سال 2026ء تک کے لئے مرکزی سیکٹر اسکیم آیوش اوسدھی گُن وتّا ایوم اُتپادن سموردھن یوجونا لاگو کی گئی ہے۔ اسکیم کے جز میں سے ایک اعلیٰ معیارات کے حصول کے لئے آیوش فارمیسیوں کو مضبوطی فراہم کرنا اور ان کی جدید کاری ہے۔
مذکورہ باتوں کے علاوہ برآمدات کی سہولت کے لئے آیوش وزارت نیچے دی گئی تفصیل کے مطابق آیوش مصنوعات کی درج ذیل تصدیق کی حوصلہ افزائی کرتی ہے:
- ہربل مصنوعات کے لئے ڈبلیو ایچ او کے اُصول و ضوابط کے مطابق فارماسیوٹکل مصنوعات کی تصدیق۔
- بین الاقوامی معیارات کے عمل کی صورت حال کے مطابق معیار کے تیسرے پہلو کے تجزیے کی بنیاد پر آیوروید سِدھ اور یونانی مصنوعات کو آیوش پریمیم نمبر مہیا کرنے کے لئے کوالٹی کونسل آف انڈیا کے ذریعے کوالٹی تصدیق نامہ اسکیم لاگو کی گئی ہے۔
آیوش وزارت نے شہری علاقوں میں آیوروید ، یونانی اور ہومیوپیتھک دواؤں کو مقبول بنانے کے لئے درج ذیل قدم اٹھائے ہیں:
آیوش وزارت کی نگرانی میں 12قومی ادارے آؤٹ پیشنٹ اور اِن ڈور مریض خدمات میں لگے ہوئے ہیں۔ آیوش وزارت کے تحت 5عدد تحقیقاتی کونسل صحت دیکھ بھال کے آیوش تکنیک میں سائنسی طرز پر تحقیق کے تال میل، ترقی اور تشہیر میں لگی ہوئی ہے۔ یہ ادارے ؍کونسل صحت دیکھ بھال کی آیوش تکنیک کے بارے میں بیداری پیدا کرنے کے لئے آروگیہ میلہ، بیداری کیمپ، علاج کیمپ عام لوگوں کے لئے منعقد کرتے ہیں۔کونسل مختلف شعبوں میں تحقیق کرتی ہے، جس میں علاج سے متعلق تحقیق ، دواؤں سے متعلق تحقیق، دواؤں کے معیار اور کوالٹی پر کنٹرول ، ٹھوس شواہد پیدا کرنے کے لئے دواؤں پرمبنی تحقیق اور بنیادی تحقیق شامل ہیں۔
’’آزادی کا امرت مہوتسو‘‘کے جشن کے تحت آیوش وزارت تمام قومی ادارے اور تحقیقاتی کونسلوں نے طبی کیمپ، دوا ، پودوں کی شجرکاری، عوامی لیکچر اور آیوش دواؤں کی تقسیم کا انعقاد کیا ہے۔
آل انڈیا انسٹی ٹیوٹ آف آیوروید نے آیوش وزارت کے تحت آیوروید اور کووڈ-19وباء پر ’’اے وائی یو سمواد‘‘نامی عوامی بیداری مہم پروگرام کا انعقاد کیا۔ اس کے تحت آیوروید کے ڈاکٹروں کے ذریعے ملک بھر میں 5لاکھ سے زیادہ لیکچرز کا بھی انعقاد کیا گیا۔
آیوش وزارت نے مختلف پہل اور اقدامات کئے ہیں، جیسے عا م لوگ اور آیوش ڈاکٹروں کے لئے مشورہ؍اُصول وضوابط جاری کرنا، مہم چلانا ، آیوش، آر این ڈی ، ٹاسک فورس کے قیام کے لئے ریاستوں ؍ مرکز کے زیر انتظام ریاستوں کے ساتھ مشاورت۔ 150 انٹر ڈسیپلینری ریسرچ اسٹڈیز کی لانچنگ ، آیوش دواؤں کی تکنیک کے ذریعے کووڈ-19پر تحقیق کے لئے گزٹ نوٹیفکیشن ، کووڈ-19 پر تحقیق کے لئے انسانی وسائل کی توسیع وغیرہ۔